open-index/open-wikipedia-markdown huggingface dataset:
Վելկո Բիրմանչևիչ

**Վելկո Բիրմանչևիչ** (, ), սերբ ֆուտբոլիստ, «Սպարտա» (Պրահա) ակումբի և Սերբիայի ազգային հավաքականի կիսապաշտպան։

## Ակումբային կարիերա
Բիրմաչևիչը «Պարտիզան» ակումբի սան է։  2016 թվականի փետրվարի 21-ին ՕՖԿ-ի դեմ խաղում նշել է իր նորամուտը Սերբիայի առաջնությունում։  Նույն մրցաշրջանում Բերմանչևիչը դարձել է Սերբիայի գավաթակիր։ Նույն թվականին խաղային պրակտիկա ստանալու համար Վելկոն վարձավճարով հանդես է եկել «Տելեօպտիկ» ակումբում։  2018 թվականի սկզբին Բիրմաչևիչը վարձավճարով տեղափոխվել է «Ռադի»։ Փետրվարի 24-ին «Բաչկա-Պալանկի» դեմ խաղում նշել է իր նորամուտը նոր թիմի կազմում։  Ապրիլի 21-ին «Ռադնիկի» դեմ խաղում Վելկոն խփել է իր առաջին գոլը «Ռադի» կազմում։  Նույն թվականի ամռանը Բիրմանչևիչը վարձավճարով միացել է «Չուկարիչկի» ակումբին։ Հուլիսի 21-ին «Զեմունի» դեմ խաղում նշել է իր նորամուտը նոր թիմի կազմում։  Վարձակալության ավարտից հետո ակումբը գնել է ֆուտբոլիստի տրանսֆերը։ Նոյեմբերի 30-ին «Ռադնիկի» դեմ խաղում Վելկոն խփել է իր առաջին գոլը «Չուկարիչկիի» կազմում։

2021 թվականի սկզբին Բիրմանչևիչը տեղափոխվել է շվեդական «Մալմյո»։  Տրանսֆերի արժեքը կազմել է 1 մլն եվրո։  Ապրիլի 25-ին «Էստերսունդի» դեմ խաղում նշել է իր նորամուտը Ալսվենսկանում։  Մայիսի 9-ին «Վարբերգի» դեմ խաղում Վելկոն խփել է իր առաջին գոլը «Մալմյոյի» կազմում։

## Միջազգային կարիերա
2021 թվականի հունվարի 25-ին Դոմինիկյան Հանրապետության հավաքականի դեմ ընկերական խաղում Բիրմաչևիչը նշել է նորամուտը Սերբիայի ազգային հավաքականում։

## Ձեռքբերումներ
**Թիմային**
 **«Պարտիզան»**
* Սերբիայի գավաթակիր — 2015/2016

## Ծանոթագրություններ

 
Կատեգորիա:Թուլուզի ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ռադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տելեօպտիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կաթնային հասունություն

**Կաթնային հասունություն**, հացահատիկային բույսերի սերմերի (էնդոսպերմ) հասունացման սկզբնական փուլը։ Սկսվում է ծաղկումից 12-16 օր անց, տևում է 7-15 օր (համընկնում է սաղմի օրգանների անատոմիական տարբերակման ավարտի հետ)։ Այդ ժամանակ սերմերը պարունակում են մինչև 50% ջուր, լուծված ածխաջրեր և ազոտային միացություններ։ Կաթնային հասունության փուլում հատիկը դառնում է աճունակ, քանի որ սաղմն արդեն լրիվ ձևավորված է, և էնդոսպերմում կան մեծ քանակությամբ սննդանյութեր։ Դրանով է բացատրվում երբեմն (հասունացման շրջանում առատ անձրևների ժամանակ) հատիկի զարգացումը հասկի մեջ։ Կաթնային հասունության ժամանակ սերմերը հասունների համեմատ ավելի կանաչավուն են՝ փոքր զանգվածով, սեղմելիս արտազատում են «կաթիկ»՝ թանձր կաթնասպիտակ հեղուկ (այստեղից՝ փուլի անվանումը)։ Այդ փուլում սերմերի ծլունակությունը ցածր է, իսկ այդ սերմերից ծլած բույսերը ոչ լիարժեք են ու անկենսունակ։

Կատեգորիա:Հացահատիկային բույսեր
Ռոբերտս Թայլեր

**Ռոբերտս Թայլեր** (,), ուելսցի ֆուտբոլիստ, «Բիրմինգհեմ Սիթի» ակումբի և Ուելսի հավաքականի հարձակվող։

## Ակումբային կարիերա
Թայլերը յոթ տարեկանում դարձել է «Վեստ Բրոմվիչ Ալբիոն» ակադեմիայի խաղացող, այն ավարտել է 2015 թվականին։ 2014/2015 մրցաշրջանի վերջում «Արսենալի» դեմ վերջին տուրի խաղում հայտնվել է հիմնական թիմի հայտացուցակում, սակայն խաղադաշտ դուրս չի եկել։ Խաղացել է պատանեկան թիմում։ 2016 թվականի հունվարի 14-ին կնքել է ակումբի հետ իր առաջին պրոֆեսիոնալ պայմանագիրը՝ 2,5 տարի ժամկետով։

2016 թվականի մայիսի 15-ին նորամուտն է նշել անգլիական Պրեմիեր լիգայում «Լիվերպուլի» դեմ վերջին տուրի խաղում՝ 73-րդ րոպեին փոխարինելով Ջոնաթան Լեկոյին։ 1999 թվականին ծնված Լեկոյից հետո դարձել է լիգայի երկրորդ խաղացողը։

2023 թվականի հունիսին քառամյա պայմանագիր է կնքել Չեմպիոնշիպի «Բիրմինգհեմ Սիթիի» հետ։

## Կարիերա հավաքականում
Չնայած անգլիացի լինելուն՝ Թայլերը ուելսյան արմատներ ունի և ակտիվորեն հրավիրվում է այդ երկրի պատանեկան հավաքականներ։ 2016 թվականի Եվրոպայի առաջնությունից առաջ Ուելսի հավաքականի գլխավոր մարզիչ Քրիս Քոուլմանը նրան հրավիրել է հավաքի՝ մարզումներին մասնակցելու և թիմի ոգին զգալու համար։

## Ծանոթագրություններ

Կատեգորիա:Լիդս Յունայթեդի ֆուտբոլիստներ
Կատեգորիա:Շրուսբերի Թաունի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Լեսլի Մոթրամ

**Լեսլի Ուիլյամ Մոթրամ** (, ), շոտլանդացի ֆուտբոլային մրցավար, որն ավելի հայտնի է ԱՄՆ-ում 1994 ՖԻՖԱ-ի աշխարհի գավաթի շրջանակներում երկու հանդիպում վարելու համար։

Մոթրամը վերադարձել է մրցավարի պաշտոնին այն բանից հետո, երբ ավարտել է պրոֆեսիոնալ ֆուտբոլիստի կարիերան շոտլանդական "Էյրդրիոնիանս"ակումբում։

Նա Շոտլանդիա վերադառնալուց հետո դարձավ պրոֆեսիոնալ մրցավար, ինչպես նաև վարեց ճապոնական լիգայի պաշտոնական հանդիպումները։

## Աշխատանքը որպես ֆուտբոլային մրցավար Ճապոնիայում
Մոթրամը Ճապոնիա է տեղափոխվել 1996 թվականին։ Բացի այդ, նա երեք ամսվա պայմանագիր է կնքել։ Նա կազմակերպում էր ճապոնական լիգայի հանդիպումները, որոնք շատ տպավորված էին Մոթրամի ունակություններով ՝ երկարաձգելով պայմանագիրն ավելի երկար ժամկետով։ Նա վարում էր 147 հանդիպում, որոնցից 15-ը նա վարում էր բարձրագույն լիգայում, 25-ը ՝ ճապոնական երկրորդ լիգայում և 25-ը ՝ ճապոնական չեմպիոնների գավաթի շրջանակներում 1996-ից 2001 թվականների սեզոններում և արժանացել է չորս նշանակալի մրցանակների 1998-ից 2002 թվականների սեզոններում։ Այս աշխատանքը նա կատարել է հաջորդ 4 տարիների ընթացքում և միայն դրանից հետո կարճ ժամանակով հաստատվել է լիգայի կարգապահական կոմիտեի կողմից։ Նա պարգեւատրվել է մեդալով 2005 թվականի մրցաշրջանի մրցանակաբաշխության ժամանակ, այնուհետև նա լքեց Ճապոնիան և վերադարձավ Շոտլանդիա։

## Ծանոթագրություններ

## Աղբյուրներ
* Profile
* Interview at soccerphile.com
 
Կատեգորիա:Շոտլանդացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մրցավարներ այբբենական կարգով
Կատեգորիա:Շոտլանդացի ֆուտբոլային մրցավարներ
Էրիկ Յոհանսոն

**Էրիկ Յոհանսոն** (, ), շվեդ ֆուտբոլիստ, կիսապաշտպան։ Հանդես է եկել Շվեդիայի հավաքականում։ 2016 թվականի Եվրոպայի առաջնության մասնակից։

## Ակումբային կարիերա

Յոհանսոնը իր հայրենի քաղաքի «Ֆալկենբերգ» ակումբի սան է։ 2008 թվականին նորամուտն է նշել սուպերգավաթային ակումբում։ 2011 թվականի ամռանը տեղափոխվել է ԳԱԻՍ։ Սեպտեմբերի 16-ին «Նորչյոպինգի» դեմ խաղում նորամուտն է նշել Ալսվենսկան լիգայում։ Հոկտեմբերի 17-ին «Գյոտեբորգի» դեմ խաղում խփել է իր առաջին գոլը թիմի կազմում։

2013 թվականի սկզբին տեղափոխվել է «Մալմյո»՝ կնքելով քառամյա պայմանագիր։ «Հալմստադի» դեմ խաղում նորամուտն է նշել թիմի կազմում։ Մայիսի 31-ին «Օտվիդաբերգի» դեմ խաղում Յոհանսոնը խփել է իր առաջին գոլը «Մալմյոյի» կազմում։ 

2015 թվականի ամռանը տեղափոխվել է բելգիական «Գենտ»։ Հուլիսի 31-ին «Գենկի» դեմ խաղում նորամուտն է նշել լԲելգիայի ֆուտբոլի առաջնությունում։ 2016 թվականի սկզբին քառամյա պայմանագիր է կնքել դանիական «Կոպենհագենի» հետ։ Փետրվարի 28-ին «Էսբյերգի» դեմ խաղում նորամուտն է նշել Դանիայի սուպերլիգայում։ Յոհանսոնը օգնել է նոր թիմին նվաճել Դանիայի գավաթը։

2018 թվականի ամռանը Յոհանսոնը «Կոպենհագենի» ղեկավարությանը խնդրել էր պայմանագիրը վաղաժամկետ դադարեցնել ընտանեկան պատճառներով։ Հունիսի 26-ին նա վերադարձել է Շվեդիա՝ 4,5 տարվա պայմանագիր կնքելով «Յուրգորդեն» ակումբի հետ։

## Միջազգային կարիերա
2014 թվականի հունվարի 21-ին Իսլանդիայի հավաքականի դեմ ընկերական խաղում նորամուտն է նշել Շվեդիայի հավաքականում։

2016 թվականի ամռանը հայտնվել էր հավաքականի հայտացուցակում Ֆրանսիայում կայանալիք Եվրոպայի առաջնությանը մասնակցելու համար։ Մրցաշարի ընթացքում նա մասնակցել է Իռլանդիայի, Իտալիայի և Բելգիայի դեմ խաղերին։

## Ձեռքբերումներ
**«Մալմյո»**
* Շվեդիայի չեմպիոն (2)՝ 2013, 2014
* Շվեդիայի սուպերգավաթի գավաթակիր (2)՝ 2013, 2014

**«Կոպենհագեն»**
* Դանիայի չեմպիոն (2)՝ 2015/16, 2016/17
* Դանիայի գավաթի գավաթակիր (2)՝ 2015/16, 2016/17

**«Յուրհորդեն»**
* Շվեդիայի չեմպիոն՝ 2019

## Ծանոթագրություններ

## Արտաքին հղումներ
* Malmö FF profile
* SvFF profile

 
Կատեգորիա:Գենտի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Յուրգորդենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Շվեդ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կաթի համասեռացում

**Կաթի համասեռացում**, **կաթի հոմոգենացում**  (), կաթի սերուցքում ճարպագնդիկների մեխանիկական մանրատումը՝ կաթնամթերքի ընդհանուր զանգվածում կաթնայուղը հավասարաչափ բաշխելու և նստվածքառաջացումը կանխելու նպատակով։ Կաթի համասեռացումը կատարվում է հոմոգենարարներով։ Կաթը բարձր ճնշման տակ բաց է թողնվում հոմոգենարարի փականի նեղ ճեղքով, ճարպագնդիկները մանրատվում են մինչև 0,1-1,0 միկրոմետր տրամագծով և բաշխվում ամբողջ ծավալի մեջ։

Կատեգորիա:Կաթ
Անդրեյ Բեմբել

**Անդրեյ Բեմբել** (), ), խորհրդային և բելառուսցի քանդակագործ, Բելառուսի ժողովրդական նկարիչ (1955 թվական), պրոֆեսոր (1962 թվական)։ Եղել է Հայրենական մեծ պատերազմի մասնակից։ Սոցիալիստական ռեալիզմի վիզուալ կանոնների ստեղծողներից մեկն է։

## Կենսագրություն
Անդրեյ Բեմբելը ծնվել է 1905 թվականի հոկտեմբերի 17-ին (հոկտեմբերի 30-ին) Վիտեբսկի նահանգի Վելիժ քաղաքում, որտեղ ստացել է տղամարդկանց գիմնազիայի նախնական կրթությունը։

1924 թվականից մինչև 1927 թվականը սովորել է Վիտեբսկու գեղարվեստական ուսումնարանում՝ Միխայիլ Կերզինի մոտ, այնուհետև 1931 թվականին ավարտել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտը։ Հենց այնտեղ էլ ծանոթացել է իր ապագա կնոջ՝ Օլգա Բեմբել-Դեդոկի հետ, ում «Հիշողությունները» ընդգրկում են իրենց համատեղ կյանքը, ուսումը Ակադեմիայում, Մինսկ տեղափոխվելը, Բելառուսի խորհրդային արվեստի գործիչների հետ ընկերանալը։ 1939 թվականին ծնվել է Անդրեյ Բեմբելի որդին՝ Օլեգ Բեմբելը։ 1947 թվականից անցել է ուսուցչական աշխատանքի, Մինսկի գեղարվեստական ուսումնարանի կազմակերպիչներից և առաջին դասավանդողներից մեկն է։ 1953 թվականից աշխատել է Բելառուսի արվեստի պետական ակադեմիայում։ Եղել է Բելառուսի նկարիչների միության (1950-1954 թվականներ, 1982-1986 թվականներ) նախագահ։ Մահացել է 1986 թվականի հոկտեմբերի 13ին։

## Ստեղծագործություն
1927 թվականից գեղարվեստական ցուցահանդեսների է մասնակցել։ Աշխատել է հաստոցավոր և մոնումենտալ քանդակագործության ոլորտում։ Առաջին մոնումենտալ աշխատանքներն են՝ Մինսկի կառավարության տան (1932-1934 թվականներ) և սպաների տան (1932-1936 թվականներ) համար ռելիեֆները։ Հայրենական մեծ պատերազմի ժամանակ նկարել է Խորհրդային միության հերոս՝ Նիկոլայ Գաստելլոյի դիմանկարը։ Հետպատերազմյան շրջանի աշխատանքների շարքում է եղել «1945 թվականի մայիսի 9» հարթաքանդակը Մինսկի Հաղթանակի հրապարակում գտնվող Հաղթանակի հուշարձանի համար (1954 թվական)։ Մասնակցել է Փառքի բլուր հուշահամալիրի ստեղծմանը (1969 թվական)։ Բրեստի «Բրեստի ամրոց-հերոս» հուշային ամբողջության հեղինակներից մեկն է (Ալեքսանդր Կիբալնիկովի, Վլադիմիր Կորոլի հետ միասին)։ Մոսկվայի պետական համալսարանի քիմիայի ֆակուլտետի դիմաց գտնվող Դմիտրի Մենդելեևի հուշարձանի հեղինակն է։

## Մրցանակներ և կոչումներ
* Լենինի շքանշան (1975 թվականի հոկտեմբերի 29)
* Հոկտեմբերյան հեղափոխության շքանշան
* Երկրորդ աստիճանի Հայրենական պատերազմի շքանշան
* Աշխատանքային կարմիր դրոշի երկու շքանշան (1944 թվական և 1955 թվական)
* «Պատվո նշան» շքանշան (1948 թվական)
* Մեդալ «Մոսկվայի պաշտպանության համար»
* Բելառուսի ժողովրդական նկարիչ (1955 թվական)
* Բելառուսի արվեստի վաստակավոր գործիչ (1939 թվական)

## Հիշատակ
* 2005 թվականին Բելառուսի Հանրապետության կապի և ինֆորմատիզացիայի նախարարությունը փոստային շրջանառության մեջ է մտցրել գեղարվեստական ծրար՝ «Անդրեյ Բեմբելի ծննդյան 100-ամյակը» բնօրինակ նամականիշով։

## Պատկերասրահ

Պատկեր:BLR Soligorsk Statues of Lenin.JPG|Անդրեյ Բեմբելի աշխատանքը՝ Վլադիմիր Լենինի հուշարձանը Սոլիգորսկ քաղաքում:


## Գրականություն
* 
* 

## Ծանոթագրություններ

## Արտաքին հղումներ
* Ордена
* ЛАД представит премьеру фильма о патриархе белорусской скульптуры Андрее Бембеле
* Интернет-портал Национальной библиотеки Беларуси
* Прирождённый реалист Андрей Бембель
Ալան Մանուս

**Ալան Մանուս** (, ),  հյուսիսիռլանդացի ֆուտբոլիստ, «Շեմրոկ Ռովերս» ակումբի դարպասապահ։ Ֆուտբոլի Եվրոպայի առաջնություն 2016-ի մասնակից։

## Ակումբային կարիերա
Մանուսը կարիերան սկսել է «Լինֆիլդ» ակումբում։ 2002 թվականի Հյուսիսային Իռլանդիայի առաջնությունում նորամուտն է նշել թիմի կազմում և գրեթե անմիջապես գրավել է հիմնական դարպասապահի տեղը, մինչ այդ Մանուսը վարձավճարով հանդես էր գալիս «Լարն»ու «Կարիկ Ռեյնջերս» ակումբներում։ 2003 թվականին «Օմա Թաունի» դեմ խաղում գոլի հեղինակ է դարձել իր դարպասից կատարած հարվածով։ Հոկտեմբերի արդյունքներով ընտրվել է ամսվա լավագույն ֆուտբոլիստ։ 2004 թվականին Մանուսը երկու տարով երկարաձգել է պայմանագիրը «Լինդֆիլդի» հետ։ 2007/2008 մրցաշրջանում Ալանը ճանաչվել է տարվա ֆուտբոլիստ։ Ակումբի կազմում հինգ անգամ դարձել է Հյուսիսային Իռլանդիայի չեմպիոն, ինչպես նաև չորս անգամ նվաճել ազգային գավաթը և երկու անգամ լիգայի գավաթը։ «Լինդֆիլդում» անցկացրած 9 տարիների ընթացքում Մանուսով հետաքրքրվել են անգլիական «Էվերթոնը» «Դոնկաստեր Ռովերս», ինչպես նաև շոտլանդական «Մոտերվելը»։

2009 թվականին Ալանը տեղափոխվել է իռլանդական «Շեմրոկ Ռովերս»։ Օգոստոսի 22-ին «Դանդոլկի» դեմ խաղում նորամուտն է նշել Իռլանդիայի առաջնությունում։ 2010 թվականին Մագնուսն օգնել է ակումբին հաղթել առաջնությունում և առաջադրվել է տարվա ֆուտբոլիստի կոչման, ճանաչվել է լավագույն դարպասապահ։

2011 թվականին ազատ գործակալի կարգավիճակով տեղափոխվել է շոտլանդական «Սենթ Ջոնսթոն»։ Նա դարձել է Պետեր Էնկելմանի փոխարինողը, սակայն այն բանից հետո, երբ «Դանդի Յունայթեդի» դեմ խաղում ֆին դարպասապահը բաց է թողել հինգ գնդակ, Մանուսը գրավել է նրա տեղը դարպասում։ Փետրվարի 19-ին «Աբերդինի» դեմ խաղում  նորամուտը նշել է Շոտլանդիայի Պրեմիեր լիգայում։ 2014 թվականին Ալանը օգնել է «Սենթ Ջոնսթոնին» նվաճել Շոտլանդիայի գավաթը։  2018 թվականի ամռանը Մանուսը վերադարձել է «Շեմրոկ Ռովերս»։

## Միջազգային կարիերա
2004 թվականին Տրինիդադ և Տոբագոյի ֆուտբոլի ազգային հավաքական դեմ ընկերական խաղում նորամուտն է նշել Հյուսիսային Իռլանդիայի հավաքականի կազմում։

2016 թվականի ամռանը Ֆրանսիայում մասնակցել է Եվրոպայի առաջնությանը։ Մրցաշարում  պահեստային էր և խաղադաշտ դուրս չի եկել։ 

### Հանդիպումներ հավաքականում

Ընդհանուր՝ 7 խաղ / 1 գոլ բաց թողնված՝ 2 հաղթանակ, 2 Ոչ-ոքի, 3 պարտություն։

## Ձեռքբերումներ
### Ակումբային

#### «Լինֆիլդ»
* Հյուսիսային Իռլանդիայի ֆուտբոլի առաջնություն՝ 2000/01, 2001/02, 2003/04, 2005/06, 2006/07, 2007/08
* Հյուսիսային Իռլանդիայի  գավաթի գավաթակիր՝ 2001/02, 2005/06, 2006/07, 2007/08
* Լիգայի գավաթի գավաթակիր՝ 2005/06, 2006/07

#### «Շեմրոկ Ռովերս»
* Իռլանդիայի ֆուտբոլի առաջնություն՝ 2010, 2011, 2020, 2021
* Իռլանդիայի գավաթակիր՝ 2019

#### «Սենթ Ջոնսթոն»
* Շոտլանդիայի  գավաթի գավաթակիր՝ 2013/14

### Անհատական
* Հյուսիսային Իռլանդիայի առաջնության լավագույն ֆուտբոլիստ՝ 2007/08
* Իռլանդիայի առաջնության լավագույն դարպասապահ՝ 2010

## Ծանոթագրություններ

## Արտաքին հղումներ
* Northern Ireland stats at Irish FA
* Профиль на сайте «Шемрок Роверс» 

 
Կատեգորիա:Հյուսիսիռլանդացի ֆուտբոլիստներ
Կատեգորիա:Հյուսիսային Իռլանդիայի հավաքականի ֆուտբոլիստներ
Կատեգորիա:Ֆուտբոլի դարպասապահներ
Կատեգորիա:ՈՒԵՖԱ Եվրո 2016-ի ֆուտբոլիստներ
Պյոտր Զավադսկի

**Պյոտր Զավադսկի** (), ), ռուս հեղափոխական գործիչ։ Խարկովի համալսարանում սովորելու ժամանակ Խարկով-Կիևյան գաղտնի կազմակերպության կազմակերպիչներից և գլխավորողներից մեկն էր, որոնց նպատակն էր իրականացնել «Ռուսաստանում գործող կառավարման ձևի հեղափոխություն»։ 

Նա հոգևորականի որդի է։ Ըստ Լոնգին Պանտելեևի` մասնակցում է ուսանողական շարժմանը, Յակով Բեքմանի շրջապատի անդամ է լինում։ 

1856 թվականին Պյոտր Զավադսկուն հեռացնում են Խարկովի համալսարանից, բայց հետո` նորից ընդունում։

1860 թվականի հունվարի 26-ին Զավադսկին ձերբակալվում է Խարկով-Կիևյան գաղտնի կազմակերպության մասնակցության համար, որի կանոնադրության նախագիծը գտնվել է իր թղթերում, և աքսորվել է Օլոնեցկայա նահանգ` հսկողության տակ ծառայության նշանակվելու շրջանային քաղաքներից մեկում։ Արդյունքում` սկզբից լինում է Կարգոպոլում, իսկ հետո 1862 թվականին` Պետրոզավոդսկում, որտեղ Օլոնեցկայա նահանգի կառավարությունում աստիճանավոր է լինում։ Միտրոֆան Մուրավսկու գաղտնալսված նամակների շնորհիվ, 1862 թվականի հուլիսին նորից ձերբակալվում և հուլիսի 29-ին բանտարկվում է Պետրոպավլովյան ամրոցում, որտեղ մնացել է մինչև 1863 թվականի հունվարի 22-ը։ 1863 թվականի հունվարի 18-ի Բարձրագույն հանձնաժողովի որոշմամբ նորից վերադարձել է աքսորված վայրը` ոստիկանների ուժեղացված հսկողության տակ։

## Գրականություն
* 
* 

## Ծանոթագրություններ
Ագնետա Էրիկսոն

**Բերիթ Ագնետա Էրիկսոն** (շվեդերեն՝ *Berith Agneta Eriksson․* ), շվեդ նախկին ազատ ոճային լողորդուհի, օլիմպիական մեդալակիր, ամառային երեք օլիմպիական խաղերի մասնակից։ 1980 թվականին Մոսկվայում անցկացված ամառային օլիմպիական խաղերում  նա տասնհինգ տարեկան հասակում արծաթե մեդալ է նվաճել 4 × 100 մ ազատ ոճով փոխանցումալողում՝ ընկերակցելով իր թիմակիցներ Կարինա Լյունգդալին, Թինա Գուստաֆսոնին և Ագնետա Մարտենսոնին։ Էրիկսոնը մասնակցել է նաև 1984 և 1988 թվականների ամառային օլիմպիական խաղերին։

Նա ներկայացնում էր  շվեդական Västerås SS մարզական ակումբը։

## Օլիմպիական արդյունքներ
### Երկար լողավազան (50 մ)
{|class = "wikitable"
!Օլիմպիադան!!Մրցաձևը!! Գրաված տեղը
|-
|Մոսկվա 1980 || ազատ ոճով լող 100 մ || 8
|-
 |Մոսկվա 1980 || ազատ ոճով փոխանցումալող 4 × 100 մ || 2 
|-
 |Լոս Անջելես 1984 || ազատ ոճով լող 100 մ || 15 
|-
 |Լոս Անջելես 1984 || ազատ ոճով փոխանցումալող  4 × 100 մ || 7 
|-
 |Լոս Անջելես 1984 || բատերֆլայ ոճով լող 100 մ || 12 
|-
 |Լոս Անջելես 1984 || համալիր փոխանցումալող 4 × 100 մ || 7T 
|-
 |Սեուլ 1988 || ազատ ոճով փոխանցումալող 4 × 100 մ || 9 
|-
 |Սեուլ 1988 || բատերֆլայ ոճով լող 100 մ || 22 
|-
 |Սեուլ 1988 || համալիր փոխանցումալող 4 × 100 մ || 11 
|-

## Ակումբներ
* Վեստերաս Ս.Ս

## Ծանոթագրություններ

## Աղբյուրներ
*

## Արտաքին հղումներ
*  

Կատեգորիա:1965 ծնունդներ
Կատեգորիա:Ապրող անձինք
Կատեգորիա:Մարզիկներ այբբենական կարգով
Կատեգորիա:Մարզուհիներ
Կատեգորիա:Շվեդ լողորդներ
Կատեգորիա:Օլիմպիական մարզիկներ
Կատեգորիա:Օլիմպիական մեդալակիրներ
Մերի Ալիս

**Մերի Ալիս** ( ;       ), ամերիկացի դերասանուհի։

## Կենսագրություն
Մերի Ալիս Սմիթը ծնվել է Միսիսիպի նահանգի Ինդիանոլա քաղաքում,  Օզելար Յուրնակինի և Սեմ Սմիթի ընտանիքում։ Բակալավրի աստիճանով ավարտելով Չիկագոյի պետական համալսարանը՝ որոշ ժամանակ աշխատել է որպես տարրական դպրոցի ուսուցչուհի։ 1960-ական թվականների կեսերից անցել է դերասանական աշխատանքի (սկզբնական շրջանում նաև գործընկեր դերասանների հագուստն է լվացել շաբաթական 200 դոլար վարձատրությամբ)։ 1987 թվականին արժանացել է Թոնի մրցանակի՝  *թատերական բեմադրությունում երկրորդ պլանի լավագույն դերասանուհի* անվանակարգում՝ «Ցանկապատեր» ներկայացման մեջ իր տպավորիչ դերակատարմանի համար։ 1993 թվականին  Էմմի մրցանակ է ստացել *Դրամատիկական սերիալում երկրորդ պլանի լավագույն դերասանուհի* անվանակարգում՝ «Ես կթռչեմ» հեռուստասերիալում կատարած աշխատանքի համար։ Մերի Ալիսը «Մատրիցային հեղափոխությունները» ֆիլմում և *«Enter the Matrix»* տեսախաղում Պիտիայի դերում  փոխարինել է դերասանուհի Գլորիա Ֆոսթերին (2001 թվականին տեղի ունեցած նրա մահից հետո)։

2022 թվականի հուլիսի 28-ին հաղորդվեց Մերի Ալիսի մահվան մասին։ Ոստիկանության հաղորդման համաձայն՝ նա մահացել է Մանհեթենի իր տանը, բնական մահով։

## Ֆիլմագրություն

## Ծանոթագրություններ


## Արտաքին հղումներ
*
*
*Mary Alice's page on La MaMa Archives Digital Collections
* TonyAwards.com-ի հարցազրույց Մերի Ալիսի հետ

Կատեգորիա:1936 ծնունդներ
Կատեգորիա:1941 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:2022 մահեր
Կատեգորիա:21-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Դեկտեմբերի 3 ծնունդներ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Հուլիսի 27 մահեր
Կատեգորիա:Հուլիսի 28 մահեր
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կիրկոր Կիրկորով (այլ կիրառումներ)

**Կիրկոր Կիրկորով** անուն-ազգանունը կարող է վերաբերել հետևյալ անձանց․

* Կիրկոր Կիրկորով, բուլղարահայ դիրիժոր։
* Կիրկոր Կիրկորով, բուլղարահայ բռնցքամարտիկ, աշխարհի և Եվրոպայի սիրողական առաջնությունների չեմպիոն։
Լոնգին Պանտելեև

**Լոնգին Պանտելեև** (, ), ռուս հրատարակիչ, հասարակական գործիչ։

## Կենսագրություն
Ծնվել է 1840 թվականի հոկտեմբերի 6-ին Արխանգելսկ նահանգի Սոլվիչեգոդսկ քաղաքում, եղել է ազնվական։

1858 թվականին ավարտել է Վոլոգդայի գիմնազիան, իսկ 1862 թվականին` Սանկտ Պետերբուրգի պետական համալսարանի  իրավաբանության ֆակուլտետը։

1850-ական թվականների վերջին և 1860-ական թվականների սկզբին` որպես մաթեմատիկայի ուսուցիչ աշխատել է մանկահասակ երգիչների հետ Սանկտ Պետերբուրգի պետական ակադեմիական կապելլայում։

Ուսանող լինելով՝ ամուսնացել է գրող և թարգմանչուհի Սերաֆիմա Պանտելեևայի հետ։

«Զեմլյա ի վոլյա» գաղտնի հեղափոխական կազմակերպության անդամ է եղել և 1864 թվականի դեկտեմբերին ձերբակալվել է հեղափոխական գործունեության և Լեհական ապստամբությանը աջակցելու համար՝ դատապարտվելով 6 տարվա ծանր աշխատանքների, որոնք փոխարինվել են Սիբիր տեղափոխվելուն պես։

1876 թվականին Պանտելեևը վերադարձել է Պետերբուրգ, այնուհետև հաջորդ տարի կազմակերպել է գիտական գրականության հրատարակչություն։ 1877-1907 թվականներին նա հրատարակել է ավելի քան 250 գիրք, այդ թվում նաև` Նիկոլայ Դոբրոլյուբովի 4 հատորանոց ստեղծագործությունների ժողովածուն և Ադամ Միցկևիչի ստեղծագործությունները։ 

Լոնգին Պանտելեևը հայտնի «Հիշողություններ»-ի հեղինակն է, որտեղ նա պատմում է Ֆեոդոր Դոստոևսկու հետ 1860-ական թվականների առաջին կեսին տեղի ունեցած հանդիպման մասին։   

1905 թվականից Կադետներ կուսակցության անդամ էր, համագործակցել է նրա շատ պարբերականների հետ, Պետերբուրգի քաղաքային կոմիտեի անդամ էր։ 

1917 թվականի մարտին դարձել է «Հասարակություն՝ ի պատիվ դեկաբրիստների» խորհրդի նախագահ։

Մահացել է 1919 թվականի դեկտեմբերի 16-ին Պետրոգրադում։ Թաղվել է գրական կամրջում։ 

Ռուսաստանի գրականության և արվեստի պետական արխիվն ունի տեղեկություններ նվիրված Լոնգին Պանտելեևին։

## Գրականություն
* *Пантелеев Л. Ф.* Воспоминания. М.: Гос. изд-во худ. литературы, 1958.— 848 с.
* 

## Ծանոթագրություններ

## Արտաքին հղումներ
* Լոնգին Պանտելեև
* 
* Լոնգին Պանտելեև (1840-1919 թվականներ)

 
Կատեգորիա:Ռուս գրողներ
Կատեգորիա:Ռուս հրատարակիչներ
Կատեգորիա:Ռուս հասարակական գործիչներ
Լասլո Բենեշ

**Լասլո Բենեշ** (, ), սլովակ ֆուտբոլիստ, «Համբուրգ» ակումբի և Սլովակիայի հավաքականի կիսապաշտպան։

## Ակումբային կարիերա
Լասլոն հունգարական արմատներ ունի, և չնայած Սլովակիայում ծնվելուն և մարզվելուն, նրա առաջին ակումբը եղել է հունգարական «Դյորը»։ 2014 թվականի դեկտեմբերի 6-ին նշել է նորամուտը Հունգարիայի առաջնությունում՝ «Հոնվեդայի» դեմ խաղի 82-րդ րոպեին փոխարինելով Մատե Պատկայիին։

2015 թվականի փետրվարի 6-ին պայմանագիր է կնքել «Ժիլինայի» հետ՝ վերադառնալով Սլովակիա։  «Ժիլինայում» անմիջապես դարձել է հիմնական կազմի խաղացող և նորամուտը նշել Սլովակիայի առաջնությունում՝ «Կոշիցեի» դեմ խաղի 81-րդ րոպեին փոխարինելով Լուկաշ Չմելիկին։  Ընդհանուր առմամբ «Ժիլինայի» կազմում մասնակցել է 31 խաղի՝ դառնալով 2 գոլի հեղինակ։

2016 թվականի հունիսի 24-ին պայմանագիր է կնքել Մյոնխենգլադբախի «Բորուսիայի» հետ։

2019 թվականի հունվարի 28-ին վարձավճարով տեղափոխվել է «Հոլշտայն» ակումբ մինչև 2018/19 մրցաշրջանի ավարտը։

## Ծանոթագրություններ

 
Կատեգորիա:Աուգսբուրգի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Ժիլինայի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հոլշտայնի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անձնական անվտանգություն չեմ երաշխավորում

**«Անձնական անվտանգություն չեմ երաշխավորում․․․»** (), 1980 թվականի խորհրդային գեղարվեստական ֆիլմ։

## Սյուժե
1946 թվականի մարտին Լենինգրադի կուսակցական դպրոցի շրջանավարտ Անդրեյ Բոլոգովը (Իվար Կալնինշ) ժամանում է Արևմտյան Բելառուս։  Անդրեյը հանձնարարություն է ստացել կազմակերպել մթերված անտառի հեռացումը հեռավոր անտառահատվածներից, բայց հազիվ է փրկվում Կրակովսկու (Լեոնհարդ Մերզին) ավազակախմբից։  Պարտդպրոցի պրակտիկանտը և գյուղխորհրդի նախագահ Իվան Մորգունոկը (Սեմյոն Մորոզով) բնակիչների հետ միասին ստիպված են լինում պայքարի մեջ մտնել ավազակների հետ։

## Դերերում
* Իվար Կալնինշ - Անդրեյ Բոլոգով, անտառահատման շրջկոմի լիազոր (հնչյունավորել է Սերգեյ Մալիշևսկին)
* Սեմյոն Մորոզով - Իվան Մորգունոկ, գյուղական խորհրդի նախագահ
* Լեոնհարդ Մերզին - Եվգենի Կրակովսկի, խմբավորման ղեկավար (հնչյունավորել է Իգոր Եֆիմովը)
* Վիկտոր Պավլով - Շիշկա
* Նինա Ռուսլանովա - Ստեպանիդա
* Միխայիլ Կոկշենով - Մատվեյ Սիրոտկա
* Նատալյա Բոգունովա - Նադեժդա Նիկոլաևնա
* Նատալյա Բրաժնիկովա - Գաննա Կրակովսկայա
* Նիկոլայ Կուզմին - Սիրոտկա ավագ
* Ալեքսեյ Կոժևնիկով - Սլուժկա 
* Տատյանա Գովորովա - Սլուժկայի կինը
* Վալերի Ագաֆոնով - Անտեկ
* Ալեքսեյ Կրիմով - Նիկոլայ Սիվի
* Գալինա Օմելչենկո - Ավդոտյա
* Անատոլի Ազո - Կովալյով
* Լեոնարդ Վարֆոլոմեև - շրջկոմի քարտուղար
* Բորիս Առաքելով - Ուրախ
* Ալեքսանդր Սուսնին - Կլյոստ
* Պավել Պերվուշին - Ֆյեոդոր
* Վալերի Կրավչենկո - Գրաչ, ավազակ

## Նկարահանող խումբ
* Սցենարի հեղինակ՝ Գենադի Բեկարևիչ
* Ռեժիսոր՝ Անատոլի Վեխոտկո
* Օպերատոր՝ Ալեքսանդր Չեչուլին
* Նկարիչ՝ Վալերի Յուրկևիչ
* Կոմպոզիտոր՝ Իգոր Ցվետկով

## Քննադատություն
Քննադատ Վ. Վիշնյակովը նշել է, որ ֆիլմում ավանդական սյուժետային սխեման՝ հերոսի մենամարտը ավազակների հետ, հագեցած է կոնկրետ պատմական բովանդակությամբ։  Այնուամենայնիվ, սյուժետային քայլերը բավականաչափ մշակված չեն. հերոսը շատ հեշտ է հաղթանակ տանում ավազակների նկատմամբ, և այդ թեթևության մեջ նրա բնավորությունը չի բացահայտվում։

## Ծանոթագրություններ

## Գրականություն
* 

Կատեգորիա:1980 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Մալավիի փոխնախագահի ինքնաթիռի կործանում

**Մալավիի փոխնախագահի ինքնաթիռի կործանում,** Մալավիի զինված ուժերի Dornier 228 ինքնաթիռը, որում գտնվում էր Մալավիի փոխնախագահ Սաուլոս Չիլիման՝ ինը ուղևորների հետ միասին, 2024 թվականի հունիսի 10-ին ընկել է Չիկանգավայի անտառային արգելոցը (Մզիմբայի շրջան)։ Չվերթի տարածքում մառախուղի պատճառով վատ տեսանելիություն է եղել։ Ինքնաթիռում գտնվող բոլոր ուղևորներն ու անձնակազմի անդամները զոհվել են։

## Պատմություն
Սաուլոս Չիլիման կառավարական պատվիրակության գլխավորությամբ թռչում էր Մալավիի հյուսիս՝ Մզուզու քաղաք՝ արդարադատության նախկին նախարար Ռալֆ Կասամբարայի հուղարկավորությանը, բայց եղանակային վատ պայմանների պատճառով չի կարողացել վայրէջք կատարել և շրջվել է դեպի մեկնման օդանավակայան։ Ինքնաթիռում եղել է նաև նախկին առաջին տիկին Պատրիսիա Շանիլ Ջիմբիրին։ Հայտարարվել է, որ ինքնաթիռում է եղել նաև երկրորդ տիկին Մերի Չիլիման, որն ավելի ուշ հերքվել է։ Մալավիում ազգային սուգ է հայտարարվել։

## Ծանոթագրություններ

Կատեգորիա:Ավիապատահարներ
Սերաֆիմա Պանտելեևա

**Սերաֆիմա Պանտելեևա** (), ), ռուս ֆեմինիստ, բնախոս, գրող և թարգմանչուհի։

## Կենսագրություն
Սերաֆիման ծնվել է 1846 թվականին Սանկտ Պետերբուրգում` առևտրական Վասիլի Լատկինի ընտանիքում։ 1864 թվականին նա ամուսնացել է ուսանողական ակտիվիստ և հրատարակիչ Լոնգին Պանտելեևի հետ։ 1864 թվականին ամուսնուն ձերբակալել են հեղափոխական գործունեության համար, և 1866 թվականի դատից հետո Պանտելեևան գնացել է նրա հետևից` Սիբիր։

1867 թվականին երկրորդ երեխայի և հոր մահից հետո Պանտելեևան վերադարձել է տուն։

1870 թվականին գրանցվել է Վլադիմիրյան դասախոսությունների դասերին, դրանից հետո դարձել է Ցյուրիխի համալսարանի ֆիզիոլոգիա բաժնի ուսանող։ 
  
Նրա աշխատանքներից մի քանիսը ավելի ուշ հրապարակվել են Բժշկական գիտության ամսագրում (****)

1875 թվականին ամուսնու աքսորից վերադառնալուց հետո միացել է նրա գրական գործունեությանը։ Իր ուսումնասիրությունները իրականացրել է Բժշկա-վիրաբուժական ակադեմիայի լաբորատորիայում, իսկ հետո` Ռուսաստանի գիտությունների ակադեմիայում։

Պանտելեևան հնարավորություն չի ունեցել աշխատել ըստ մասնագիտության և սկսել է թարգմանել գիտական հոդվածներ, գրել գիտահանրամատչելի էսսեներ։

Խաղաղ ցուցարարների հանդեպ կոպիտ վերաբերմունք ցուցաբերելու դեմ երկու միջնորդություն ստորագրելուց հետո 1901 թվականին Պանտելեևան ամուսնու հետ վռնդվել է Սանկտ Պետերբուրգից երեք տարով։ Մինչև հայրենիք վերադառնալը` ժամանակի մեծ մասը նրանք անցկացրել են Արևմտյան Եվրոպայում։

Պանտելեևան մահացել է 1918 թվականին Պետրոգրադում։

## Հասարակական գործունեություն
1900-ական թվականներին Պանտելեևան սկսեց հետաքրքրվել կանանց կրթությամբ։ 1908 թվականի դեկտեմբերին եղել է Առաջին Համառուսական կանանց համագումարի պատվիրակ։ Հինգ տարի անց նա հաշվետվություն է ներկայացրել կանանց կրթության իր փորձի մասին Առաջին Համառուսական համագումարում` Ցյուրիխում։ Նա եղել է Ռուսաստանի կանանց հավասարության լիգայի փոխ-նախագահ։

## Գրականություն
* 

## Ծանոթագրություններ

## Արտաքին հղումներ
* Սերաֆիմա Պանտելեևա
* Սերաֆիմա Պանտելեևա
* Սերաֆիմա Պանտելեևա (ծննդյամբ` Լատկինա)

 

Կատեգորիա:Ռուս ֆեմինիստներ
Կատեգորիա:Ռուս թարգմանիչներ
Քոբի Մեյնու

**Քոբի Բոատենգ Մեյնու** (,; ), անգլիացի ֆուտբոլիստ, «Մանչեսթեր Յունայթեդ» ակումբի և Անգլիայի հավաքականի կիսապաշտպան։

## Ակումբային կարիերա
Սթոքպորտից ծնունդով Մեյնուն հանդես է եկել «Չիդլ ընդ Գաթլի» երիտասարդական թիմում, որից հետո ինը տարեկանում միացել է «Մանչեսթեր Յունայթեդի» ֆուտբոլային ակադեմիային։ 2021/22 մրցաշրջանում «Յունայթեդը» նվաճեց Անգլիայի երիտասարդական գավաթը։ 2022 թվականի մայիսին 17-ամյա Մեյնուն ակումբի հետ կնքեց իր առաջին պրոֆեսիոնալ պայմանագիրը։

2023 թվականի հունվարի 10-ին Քոբի Մեյնուն իր նորամուտը նշեց «Մանչեսթեր Յունայթեդի» հիմնական կազմում Անգլիայի ֆուտբոլային լիգայի Գավաթի քառորդ եզրափակչի խաղում՝ մեկնարկային կազմում դուրս գալով «Չարլթոն Ատլետիկի» դեմ խաղում։ 2023 թվականի փետրվարի 19-ին իր նորամուտը նշեց Պրեմիեր լիգայում՝ «Լեսթեր Սիթիի» դեմ խաղի 80-րդ րոպեին փոխարինման դուրս գալով Մարսել Զաբիտցերին։ 2023 թվականի նոյեմբերի 29-ին իր նորամուտը նշեց Չեմպիոնների լիգայում՝ «Գալաթասարայի» դեմ խաղի 58-րդ րոպեին փոխարինման դուրս գալով Սոֆյան Ամրաթին։ 2024 թվականի հունվարի 28-ին խփել է իր առաջին գոլը «Յունայթեդի» կազմում «Նյուպորտ Քաունթիի» դեմ Անգլիայի Գավաթի խաղում։ Չորս օր անց՝ փետրվարի 1-ին, Պրեմիեր լիգայի՝ «Վուլվերհեմփթոն Ուոնդերերսի» դեմ խաղում Ավելացված 7-րդ րոպեին խփեց հաղթական գոլը և իր թիմին 4:3 հաշվով հաղթանակ պարգևեց։ Այս գոլը Պրեմիեր լիգայում ճանաչվել է «ամսվա գոլ» 2024 թվականի փետրվարի արդյունքներով։ 2024 թվականի մայիսի 25-ին հաղթել է Անգլիայի գավաթը՝ գոլ խփելով «Մանչեսթեր Սիթիի» դեմ եզրափակիչ խաղում և ճանաչվել հանդիպման լավագույն խաղացող։

## Կարիերան հավաքականում
Հանդես է եկել Անգլիայի Մ-17, Մ-18 և Մ-19 հավաքականներում։

Կարող է հանդես գալ նաև Գանայի հավաքականներում, քանի որ նրա ծնողներն այդ երկրից են։

2024 թվականի մարտի 15-ին 18-ամյա Մեյնուն ստացավ իր առաջին մարտահրավերը Անգլիայի մինչև 21 տարեկանների հավաքականում։ Սակայն չորս օր անց Մեյնուն հրավիրվել է Անգլիայի գլխավոր հավաքական՝ մասնակցելու Բրազիլիայի և Բելգիայի հավաքականների դեմ ընկերական խաղերին։ 2024 թվականի մարտի 23-ին իր նորամուտը նշեց Անգլիայի հավաքականի կազմում Բրազիլիայի հավաքականի դեմ ընկերական խաղում։ 2024 թվականի հունիսի 6-ին ընդգրկվել է Անգլիայի հավաքականի վերջնական հայտացուցակում, որը կազմել է Գարեթ Սաութգեյթը Եվրո-2024-ին մասնակցելու համար։

## Ձեռքբերումներ
**«Մանչեսթեր Յունայթեդ»**
* Անգլիայի գավաթակիր՝ 2023/24
* Անգլիայի երիտասարդական գավաթակիր՝ 2021/22

; Անձնական նվաճումներ
* Ջիմի Մերֆիի մրցանակը տարվա լավագույն երիտասարդ խաղացողին՝ 2022/23
* Անգլիայի Պրեմիեր լիգայի ամսվա գոլը՝ փետրվար, 2024

## Ելույթների վիճակագրություն
*Տվյալները ներկայացված են 2024 թվականի մայիսի 25-ի դրությամբ*

## Ծանոթագրություններ

## Արտաքին հղումներ

* Профиль футболиста на официальном сайте ФК «Манчестер Юнайтед»
* Профиль футболиста на официальном сайте Премьер-лиги
 
Կատեգորիա:2000 ծնունդներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Ապրիլի 9 ծնունդներ
Կատեգորիա:Գանացի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Իվիցա Իվուշիչ

**Իվիցա Իվուշիչ** (, ), խորվաթ ֆուտբոլիստ, «Պաֆոս» ակումբի և Խորվաթիայի հավաքականի դարպասապահ։

## Կարիերա
Ծնվել է Ռիեկայում։ Կարիերան սկսել է «Ռիեկա» ակումբի ակադեմիայում։  2009 թվականին տեղափոխվել է իտալական «Ինտերնացիոնալե» ակումբ։ 2013 թվականի հոկտեմբերի 5-ին նշել է իր նորամուտը թիմի կազմում (մինչև 19 տարեկան)՝ մասնակցելով Coppa Italia Primavera-ի՝ «Պարմայի» դեմ խաղին։

2014 թվականի հուլիսին վարձավճարով տեղափոխվել է «Պրատո» ակումբ, իր նորամուտը նշեց «Սան Մարինոյի»դեմ C Սերիայի խաղում։ 2015 թվականի օգոստոսի 17-ին դարձել է «Իստրա 1961» ակումբի խաղացող։ Հոկտեմբերի 8-ին նշել է իր նորամուտը «Դինամո Զագրեբի» դեմ խաղում։ 2018 թվականի հունվարի 18-ին դարձել է «Օլիմպիակոսի» խաղացող, տրանսֆերի գումարը չի հայտարարվել։

2018 թվականի հունիսի 12-ին Իվուշիչը 4 տարվա պայմանագիր է կնքել խորվաթական «Օսիեկ» ակումբի հետ։

2023 թվականի հունվարի վերջին ֆուտբոլիստը տեղափոխվել է «Պաֆոս»։

## Ազգային հավաքական
2021 թվականի սեպտեմբերի 4-ին ազգային հավաքականում նշել է նորամուտը ԱԱ-2022-ի որակավորման փուլի՝ Սլովակիայի դեմ խաղում։ 2022 թվականի նոյեմբերին ընդգրկվել է ԱԱ-2022-ի Խորվաթիայի վերջնական հայտացուցակում։.

## Ծանոթագրություններ

Կատեգորիա:Ինտեր Միլանի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Իստրա 1961-ի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրատոյի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Օլիմպիակոս Նիկոսիայի ֆուտբոլիստներ
Կատեգորիա:Օլիմպիակոս Պիրեյոսի ֆուտբոլիստներ
Յոսիպ Յուրանովիչ

**Յոսիպ Յուրանովիչ** (, ), խորվաթ ֆուտբոլիստ, «Ունիոն» (Բեռլին) ակումբի և Խորվաթիայի հավաքականի աջ պաշտպան։  Եվրոպայի երկու առաջնությունների (2020 և 2024) և աշխարհի 2022 առաջնության մասնակից։

## Ակումբային կարիերա
Յուրանովիչը «Կրոացիա» և «Դուբրավա» ակումբների սան է։  2013 թվականին նշել է իր նորամուտը Խորվաթիայի առաջնության ստորին դիվիզիոններից մեկում։  2015 թվականին Յոսիպը տեղափոխվել է «Հայդուկ» (Սպլիտ)։  Ապրիլի 18-ին «Ռիեկայի» դեմ խաղում նշել է իր նորամուտը Խորվաթիայի առաջնությունում։  2016 թվականի ապրիլի 20-ին «Լոկոմոտիվայի» դեմ խաղում Յուրանովիչը խփել է իր առաջին գոլը «Հայդուկի» կազմում։  2018 թվականի հունիսին Յուրանովիչը ընդգրկվել է թիմի կազմում՝ մասնակցելու Խորվաթիայի առաջնության 2017/18 մրցաշրջանին։

2020 թվականի հուլիսի 31-ին Յուրանովիչը 700 հազար եվրոյով տեղափոխվել է Վարշավայի «Լեգիա»։ 2020 թվականի հոկտեմբերի 21-ին խփել է իր առաջին գոլը «Լեգիայի» կազմում՝ գրավելով «Շլյոնսկի» դարպասը։

2021 թվականի օգոստոսին Յուրանովիչը 5 տարվա պայմանագիր է կնքել շոտլանդական «Սելտիկ» ակումբի հետ։  Տրանսֆերի արժեքը կազմել է 2,5 միլիոն ֆունտ ստերլինգ։ Չնայած այն հանգամանքին, որ ֆուտբոլիստը կարիերայի մեծ մասը խաղացել է աջ եզրում, նոր ակումբում Յոսիպը խաղացել է նաև ձախ եզրում, այդ թվում՝ «Ռեյնջերսի» դեմ դեբյուտային խաղում։ Առաջին մրցաշրջանում Յոսիպ Յուրանովիչը կատարել է 11 մետրանոցներն իրականացնողի դեր։

2022 թվականի սեպտեմբերի 6-ին ֆուտբոլիստն անցկացրել է առաջին հանդիպումը ՈՒԵՖԱ-ի Չեմպիոնների լիգայի խմբային փուլում, որտեղ իր թիմը տնային դաշտում 3։ 0 հաշվով պարտություն է կրել Մադրիդի «Ռեալից»։

2022 թվականի աշխարհի առաջնության ժամանակ Յուրանովիչով հետաքրքրվել են այնպիսի ակումբներ, ինչպիսիք են «Բարսելոնան», «Ատլետիկո Մադրիդը և «Չելսին»։

2023 թվականի հունվարին ֆուտբոլիստը տեղափոխվել է Բունդեսլիգայի «Ունիոն Բեռլին» ակումբ.

## Միջազային կարիերա
2017 թվականի հունվարի 14-ին Չինաստանի հավաքականի դեմ Չայնա Կապի խաղում Յուրանովիչը նշել է նորամուտը Խորվաթիայի հավաքականի կազմում։  2019 թվականի սեպտեմբերի 6-ին Զլատկո Դալիչը Յուրանովիչին հրավիրել է մասնակցելու Սլովակիայի և Ադրբեջանի հավաքականների դեմ Եվրո-2020-ի ընտրական խաղերին Թին Եդվայի վնասվածքից հետո.

## Ձեռքբերումներ
; «Լեգիա»
* Լեհաստանի չեմպիոն - 2020/21

; «Սելտիկ»
* Շոտլանդիայի չեմպիոն - 2021/22
* Շոտլանդական լիգայի գավաթ - 2021/22

; Խորվաթիայի հավաքական
* Աշխարհի առաջնության բրոնզե մեդալակիր - 2022

## Ծանոթագրություններ

## Արտաքին հղումներ
* Ֆուտբոլիստի էջը «Հայդուկի» կայքում
 
Կատեգորիա:Լեգիայի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սպլիտի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Սելտիկի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կենդանիների լեյկոզներ

**Կենդանիների լեյկոզներ**, սպիտակարյունություն, հեմոբլաստոզներ, արյունաստեղծման համակարգի ուռուցքային հիվանդություններ, բնորոշվում են արյունաստեղծման խանգարումներով, որոնք դրևսորվում են չհասունացած ախտաբանական արյունաստեղծ (լեյկոզային) բջիջների համակարգային բազմացմամբ, ինչպես բուն արյունաստեղծ, այնպես էլ այլ օրգաններում ու համակարգերում։ Գյուղատնտեսական կենդանիներից առավել հաճախ հիվանդանում են խոշոր եղջերավոր կենդանիները, ընտանիքի օնկորնավիրուսներն են (դրանց զարգացման համար մեծ նշանակություն ունեն գենետիկ գործոններն ու օրգանիզմի իմունաբանական վիճակը)։ Մարդկանց և գյուղատնտեսական կենդանիների լեյկոզով հիվանդացության միջև ուղղակի կախվածություն հայտնաբերված չէ։

Կենդանիների լեյկոզների զարգացումը կարող է կապված լինել ֆիզիկական (ճառագայթում) և քիմիական գործոնների ազդեցության հետ։ Կենդանիների լեյկոզները կարող են տևել երկար (ամիսներ և տարիներ)՝ հաճախ առանց կլինիական ախտանշանների։ Ոչ լիաժեք բջիջների ուռուցքանման տարաճումները և լեյկոզային ներսփռումը (ինֆիլտրացում) տարբեր օրգանների մեջ (ավշահանգույցների, փայծաղի, լյարդի մեծացում) հանգեցնում են ընդհանուր թունաորման և օրգանիզմի հյուծման, ախտահարված օրգանների և համակարգերի ֆունկցիաների խանգարման։ 

## Ախտորոշում
Ախտորոշում են արյան հետազոտության տվյալների (արյան մեջ լեյկոցիտների, առավելապես լիմֆոիդային և միելոիդային ծագման, քանակի ավելացման, լիմֆոցիտների պարունակության շատացման), ախտաբանաանատոմական և հյուսվածաբանական փոփոխությունների, վիրուսի կամ հակամարմնի հայտնաբերման (խոշոր եղջերավոր կենդանիների տեղաճարակային լեյկոզ, հավերի լեյկոզ) հիման վրա։

## Բուժում, կանխարգելում և պայքարի միջոցառումներ
Բուժումը համարվում է ոչ լիարժեք։ 

Հիվանդության ապահով տնտեսություններ ներբերման կանխում, անապահով տնտեսություններում հիվանդ կենդանիների բուժում։

Կատեգորիա:Կենդանիների հիվանդություներ
Բոռնա Սոսա

**Բոռնա Սոսա** (, ), խորվաթ ֆուտբոլիստ, հոլանդական «Այաքս» ակումբի և Խորվաթիայի հավաքականի պաշտպան։ 2022 թվականի աշխարհի առաջնության և 2024 թվականի Եվրոպայի առաջնության մասնակից։

## Կարիերա
### Ակումբային կարիերա
Բորնան Զագրեբի «Դինամոյի» սան է։

2015 թվականի մարտի 7-ին Սոսան նշել է իր նորամուտը Խորվաթիայի առաջնությունում՝ մեկնարկային կազմում խաղադաշտ դուրս գալով «Զագրեբի» հետ խաղում։

2018 թվականի մայիսի 14-ին Բոռնա Սոսան պայմանագիր է կնքել գերմանական «Շտուտգարտի» հետ մինչև 2023 թվականի հունիսը։

2023 թվականի սեպտեմբերի 1-ին տեղափոխվել է հոլանդական «Այաքս»՝ կնքելով 5 տարվա պայմանագիր։

### Հավաքականում
Բոռնան Խորվաթիայի պատանեկան (մինչև 17 տարեկան) հավաքականի կազմում մասնակցել է Մալթայում կայացած Եվրոպայի առաջնության որակավորման փուլի հանդիպումներին։

Սոսան հանդես է եկել Բուլղարիայում կայացած Եվրոպայի պատանեկան առաջնության եզրափակիչ փուլում։ Մրցաշարում պաշտպանն անցկացրել է աշխարհի 2015 թվականի պատանեկան առաջնությանը մասնակցելու իրավունք նվաճած իր թիմի բոլոր հանդիպումները։ Չիլիում կայացած աշխարհի առաջնությունում Խորվաթիայի հավաքականը դուրս է եկել քառորդ եզրափակիչ, որտեղ պարտվել է մալիացիներին։ Բոռնան խաղադաշտ է դուրս եկել մրցաշարի իր թիմի բոլոր խաղերում։

## Ձեռքբերումներ
**«Դինամո» (Զագրեբ)**
* Խորվաթիայի չեմպիոն - 2014/15
**Խորվաթիայի հավաքական**
* Աշխարհի առաջնության բրոնզե մեդալակիր - 2022

## Ելույթների վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Շտուտարտի» կայքում

Կատեգորիա:Այաքսի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Տորինոյի ֆուտբոլիստներ
Վահան-Կենտավրոսի պարույր

[աջից|մինի|400x400փքս|[Ծիր Կաթին|Ծիր Կաթինի պարուրաձեւ թևերի դիտարկված կառուցվածքը]]
**Վահան-Կենտավրոսի պարույր**, հայտնի է նաև որպես **Վահան-Հարավային Խաչ**, աստղերի, գազի և փոշու երկար, տարածված կորող հոսք է, որը դուրս է գալիս Կաթնագծի կենտրոնական գծի մոտակա ծայրից։ 1950-ականներից ի վեր ենթադրվում էր, որ Ծիր Կաթինն ունի չորս պարուրաձև թևեր. բազմաթիվ ուսումնասիրություններ հերքում են այդ թիվը կամ դրանում որոշ նրբերանգներ են մտցնում։ 2008 թվականին Spitzer տիեզերական աստղադիտակի միջոցով իրականացված դիտարկումները չկարողացան ցույց տալ կարմիր հսկաների սպասվող խտությունը Աղեղնավորի և Նորմայի թևերի ուղղությամբ։ 2014 թվականի հունվարին զանգվածային աստղերի բաշխման և կյանքի տևողության 12-ամյա ուսումնասիրությունը և 2013 թվականին Maser-ի և ցրված կլաստերի բաշխման վերաբերյալ զեկույցի ուսումնասիրությունը բացահայտեցին չորս հիմնական պարուրաձև թևերի հաստատող, եթե ոչ անհերքելի ապացույցներ․ այս չորս հիմնական պարուրաձև թևերը, որոնք հայտնի են որպես պարույրային թևեր, կոչվում են պարույրային թևեր։ Վահան-Կենտրավրոսի պարույրը գտնվում է փոքր Կարինա-Աղեղնավոր թևի և մեծ Պերսևսի թևերի միջև։ Վահան-Կենտրավրոսի պարույրը սկսվում է միջուկի մոտ, որպես Վահանի Թև, այնուհետև վերածվում ամբողջական Վահան-Կենտրավրոսի պարույրի։ Տարածքը, որտեղ Վահան-Կենտրավրոսի պարույրը միանում է գալակտիկայի գծին, հարուստ է աստղաստեղծ շրջաններով և բաց կլաստերներով։

2006 թվականին այնտեղ հայտնաբերվեց նոր աստղերի մեծ կլաստեր, որը պարունակում էր 14 կարմիր գերհսկաներ և կոչվում էր RSGC1: 2007 թվականին RSGC2 կոչվող մոտ 50,000 նորաստեղծ աստղերի կլաստերը գտնվում էր RSGC1-ից ընդամենը մի քանի հարյուր լուսային տարի հեռավորության վրա։ Ենթադրվում է, որ այն 20 միլիոնից պակաս տարեկան է և պարունակում է 26 կարմիր գերհսկաներ՝ այդպիսի աստղերի ամենամեծ հայտնի խումբը։ Այս տարածաշրջանի այլ կլաստերները ներառում են RSGC3 և Alicante 8:

## Տես նաև
* Գալակտիկական սկավառակ

## Ծանոթագրություններ


Կատեգորիա:Ծիր Կաթին
Կատեգորիա:Պարուրաձև գալակտիկաներ
Կատեգորիա:Նոր ընդհանուր կատալոգի օբյեկտներ
Հայաստանի գոլֆի ֆեդերացիա

**Հայաստանի գոլֆի ֆեդերացիա**, հայտնի է նաև որպես **Հայաստանի գոլֆի ազգային ասոցիացիա**, Հայաստանում գոլֆի կարգավորող մարմինն, որը ղեկավարվում է Հայաստանի օլիմպիական կոմիտեի կողմից։ Ֆեդերացիայի շտաբ-բնակարանը գտնվում է Երևանում։

## Պատմություն
Ֆեդերացիան ստեղծվել է 2006 թվականի դեկտեմբերին, իսկ Հայաստանի գոլֆի ֆեդերացիայի ներկայիս նախագահը Կարեն Հովհաննիսյանն է։ Ֆեդերացիան Գոլֆի միջազգային ֆեդերացիայի և Գոլֆի եվրոպական ասոցիացիայի լիիրավ անդամ է։

## Կովկասի գավաթ
Կովկասի գավաթը մեկնարկել է 2015 թվականին Հայաստանի և Վրաստանի գոլֆի ֆեդերացիաների համատեղ նախաձեռնությամբ։ Կովկասի գավաթի ձևաչափը նախագծված է եղել այնպես, որ նման լինի Ռայդեր գավաթին։ Մեկնարկային մրցույթը տեղի է ունեցել 2016 թվականին, Վրաստանի Կաչրեթի քաղաքում՝ Ambassadori Golf Club-ում։ Այս նախաձեռնության նպատակն է գոլֆը կովկասյան տարածաշրջանում դարձնել ավելի տարածված գործունեություն։

## Տես նաև
* Սպորտը Հայաստանում

## Ծանոթագրություններ

## Արտաքին հղումներ
* Հայաստանի գոլֆի ֆեդերացիա Ֆեյսբուքում

Կատեգորիա:Հայաստանի սպորտի կառավարման մարմիններ
Խնձորենու տերևալվիկ

**Խնձորենու տերևալվիկ** (Psylla mali Schm idber), հավասարաթևավորների (*Homoptera*) կարգի *Psylla* ցեղի միջատ։ Վնասում է խնձորենու վերգետնյա օրգանները։ 

## Նկարագրություն
Հասուն միջատի մարմինը (2,5 մմ) մուգ կանաչից դարչնադեղնավուն է։ Ձվերը երկարավուն են, նանջագույն, նիմֆաները` դեղնավունից կանաչավուն։ Հայաստանում տարածված է Լոռու մարզում, Սևանի ավազանի, Արտաշատի, Կապանի տարածաշրջանների խնձորուտներում։ Ձմեռում է ձուն՝ ծառի ճյուղերի կեղևի ճեղքերում, որից գարնանը, բողբոջների բացվելու նախօրյակին, դուրս են գալիս նիմֆաները, որոնք սկզբում սնվում են ուռած բողբոջներով, ապա` դրանց բացման ժամանակ թափանցում են բողբոջների մեջ և սնվում տերևներով ու ծաղկակոկոններով։ Սնման ընթացքում դրանք արտաթորում են մածուցիկ հյութ, որով ծածկում են տերևներն ու ծաղկակոկոնները. վնասված տերևները թերաճ են, իսկ ծաղկակոկոնները չեն բացվում, պտուղներ չեն ձևավորվում։ Տարեկան տալիս է 1 սերունդ։ Խնձորենու տերևալվիկի զանգվածային բազմացմանը նպաստում են զով և խոնավ եղանակային պայմանները։ Միջատը տարածվում է տնկանյութի, մարդկանց և կենդանիների միջոցով։

## Պայքարի միջոցառումներ
Աշնան տերևաթափից հետո՝ ծառերի միջշարքերի վարում, ամռանը` ցելի տակ պահում, մինչև ծաղկակալումը տերևալվիկի նիմֆաներին ոչնչացնելու նպատակով ծառերի սրսկում՝ կոնդորով, դուրսբանով, նուրել-Դ-ով, Բի- 58-ով։

Կատեգորիա:Միջատներ
Կատեգորիա:Կիսակարծրաթևավորներ
Բեզոարներ

**Բեզոարներ** (< պարսկական բադզար, բառացի – հակաթույն), ոչխարների, այծերի, ձիերի, հազվադեպ՝ տավարի, խոզերի, շների ստամոքսաղիքային ուղիներում կենդանիների խառնախռիվ մազերից (պիլոբեզոարներ) և բուսաթելերից (ֆիտոբեզոարներ) առաջացած պինդ մարմին։ Բեզոաները ձևավորվում են նյութափոխանակության, մարսողական օրգանների գործունեության խանգարման, կոշտ թելքավոր կերերով կերակրման ժամանակ։ Խոշոր բեզոարները որոճող կենդանիների մոտ սովորաբար խցանում են ստամոքսաելքի և բաղիներարակ ի լուսանցքը, ձիերի մոտ՝ հաստ և ուղիղ աղիների սկզբնական ու կոնքային գալարները։ Առաջանում է նախաստամոքսների և աղիների փքանք, կենդանիներն անհանգիստ են, կորցնում են ախորժակը, բարձրանում է մարմնի ջերմաստիճանը, արագանում անոթազարկը։ Բեզոարները հեռացնում են վիրաբուժական եղանակով։

## Բեզոարը մշակույթում

### Պատմություն
Բեզոարը մոխրագույն կամ սև քար է, որը եզակի տեղ է գրավել հին բժշկության մեջ, կարծում էին, որ այն օգտակար է բազմաթիվ հիվանդությունների դեպքում։ Սերապիոնը գրել է, որ 12 գարու հատիկ կշռող քերած բեզոար քարը, որը տաքացվում է գինու մեջ, կարող է բուժել ցանկացած հիվանդություն.։

Նիկոն պատրիարքի խոսքով՝ իրեն թունավորելու փորձից հետո «բեզուի» քարը (բեզոար) օգնել է նրան ապաքինվել)։

### Բուժիչ և կախարդական հատկություններ
Հնագույն ժամանակներից բեզոարին վերագրվում էր տիրոջը թույներից փրկելու կարողությունը։ Ենթադրվում էր, որ այն պաշտպանում է մկնդեղի թունավորումից։ Այն դասակարգվել է որպես թանկարժեք քար հենց իր բուժիչ հատկությունների պատճառով։ Բեզոար քարը օգտագործվել է նաև միզապարկի հիվանդությունների, ծանր ծննդաբերության և մանկական հիվանդությունների ժամանակ։

## Ծանոթագրություններ

Կատեգորիա:Աղեստամոքսային տրակտի հիվանդություններ
Կատեգորիա:Մարսողական համակարգի հիվանդություններ
Կատեգորիա:Կենդանիների հիվանդություններ
Լոուրենս Շենքլենդ

**Լոուրենս Շենքլենդ** (; ),  շոտլանդացի ֆուտբոլիստ, «Դանդի Յունայթեդ» ակումբի և Շոտլանդիայի ազգային հավաքականի հարձակվող։

## Ակումբային կարիերա
Շենքլենդը «Քուինզ Պարկ» ակումբի սան է։  2012 թվականին նա իր նորամուտը նշեց Շոտլանդիայի երրորդ դիվիզիոնի հիմնական կազմում։ 2013 թվականի ամռանը Լոուրենսը ազատ գործակալի կարգավիճակով պայմանագիր կնքեց «Աբերդինի» հետ։  2014 թվականի սկզբին խաղային պրակտիկա ստանալու համար Շենքլենդը վարձակալվել է «Դանֆերմլին Ատլետիկի» կողմից։  Հունվարի 11-ին «Ստրանրաերի» դեմ խաղում նա իր նորամուտը նշեց Շոտլանդիայի առաջին լիգայում։ Նույն խաղում Լոուրենսն իր առաջին գոլը խփեց «Դանֆերմլին Ատլետիկի» կազմում։ Սեպտեմբերի 27-ին «Ինվերնես Կալեդոնյան Տիսլի» դեմ խաղում նա իր նորամուտը նշեց Շոտլանդիայի Պրեմիեր լիգայում:2015 թվականի ամռանը Շենքլենդը երկու մրցաշրջանով վարձակալվել է «Սենտ Միրենի» կողմից։  Օգոստոսի 29-ին «Լիվինգսթոնի» դեմ խաղում նա նորամուտը նշեց Չեմպիոնշիփում։ Սեպտեմբերի 18-ին «Ռայթ Ռովերսի» դեմ խաղում Լոուրենսն իր առաջին գոլը խփեց «Սենտ Միրենի» կազմում։

2017 թվականի սկզբին Շենքլենդը վարձակալվել էր «Գրին Մորտոն»- ի կողմից։ Հունվարի 14-ինն «Ռայթ Ռովերսի» դեմ խաղում նա իր նորամուտը նշեց նոր ակումբում։ Նույն խաղում Լոուրենսը խփեց իր առաջին գոլը «Գրինոկ Մորտոնի» կազմում։

2017 թվականի ամռանը Շենքլենդը տեղափոխվեց «Էր Յունայթեդ»։ Սեպտեմբերի 9-ին «Ռայթ Ռովերսի» դեմ խաղում նա իր նորամուտը նշեց նոր թիմում։ Այդ նույն խաղում Լոուրենսը խփեց իր առաջին գոլը «Էր Յունայթեդի» կազմում։  Մրցաշրջանի արդյունքներով նա դարձել է լավագույն ռմբարկու խփելով 26 գնդակ և օգնեց ակումբին դուրս գալ Չեմպիոնշիփ։ Հաջորդ մրցաշրջանում Լոուրենսը կրկին դարձավ լավագույն ռմբարկուն՝ խփելով 24 գնդակ և օգնեց «Էր Յունայթեդին» դուրս գալ էլիտա։ 2019 թվականի ամռանը Շենքլենդը տեղափոխվեց «Դանդի Յունայթեդ»։ Օգոստոսի 3-ին «Ինվերնես Կալեդոնյան Տիսլի» դեմ խաղում նա իր նորամուտը նշեց նոր ակումբում։ Նույն մրցավեճում Լոուրենսը «պոկեր» արեց՝ իր առաջին գոլերը խփելով «Դանդի Յունայթեդի» կազմում։

## Միջազգային կարիերա
2019 թվականի հոկտեմբերի 10-ին Ռուսաստանի հավաքականի դեմ Եվրոպայի 2020 թվականի առաջնության ընտրական խաղում Շենքլենդը իր նորամուտը նշեց Շոտլանդիայի հավաքականի կազմում։ Հոկտեմբերի 13-ին Սան Մարինոյի հավաքականի դեմ խաղում Լոուրենսը խփեց իր առաջին գոլը ազգային թիմի կազմում։

### Գոլեր Շոտլանդիայի հավաքականում

## Ձեռքբերումներ
**Անհատական**

* Շոտլանդիայի առաջին լիգայի լավագույն ռմբարկու (26 գոլ)՝ 2017/2018
* Չեմպիոնշիփի լավագույն ռմբարկու (24 գոլ)՝ 2018/2019

## Ծանոթագրություններ

## Արտաքին հղումներ
* 

 
Կատեգորիա:1995 ծնունդներ
Կատեգորիա:Աբերդինի ֆուտբոլիստներ
Կատեգորիա:Անձինք այբբենական կարգով
Կատեգորիա:Գլազգո քաղաքում ծնվածներ
Կատեգորիա:Դանդի Յունայթեդի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:Սենտ Միրենի ֆուտբոլիստներ
Կատեգորիա:Քուինս Պարկի ֆուտբոլիստներ
Կատեգորիա:Օգոստոսի 10 ծնունդներ
Կատեգորիա:Ֆուտբոլիստներ այբբենական կարգով
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ